BiH, Srbija, Kosovo , Makedonija - pogubne za cijelu jugo-istočnu Evropu, 9/12/02. - 2002-12-09
Vijeće za međunarodne odnose, ne-vladina organizacija koja analizira američku vanjsku politiku, objavila je danas izvješće pod naslovom
Dokument Vijeća za medjunarodne odnose je sastavila neovisna skupina stručnjaka – većinom bivših američkih diplomata, oficira, vladinih dužnosnika i drugih stručnjaka koji su posljednjih desetak godina bili dio američkog angažmana na Balkanu. U novom izvješću se kaže da Balkan ostaje buretom baruta - nastavak etničkih napetosti i zaraženost kriminalom, visoka stopa nezaposlenosti, korupcija koja vlada u vlastima, na svim nivoima - dakle sve to bi moglo, zaključuju stručnjaci Vijeća za vanjske poslove, učiniti Bosnu i Hercegoivnu, Srbiju,zajedno s Kosovom, i makedoniju, vodećom destabilizirajućom, ili čak desktruktivnom silom , pogubnom za područje cijele jugo-istočne Evrope. Bez mnogo oštrije i strožije kontrole , kao i više pomoći, od strane Evrope, Sjedinjenih Država, Svjetske Banke, i nekih drugih agencija, taj će region, naglačuje se u izvještaju, sve više postajati glavnim pribježištem krijumčarima droga, ljudi, kao i islamskim militantima. Bez brže obnove, siromaštvo u tom cijelom području, ukazuju stručnjaci Vijeća, biće sve gore i gore, što automatski dovodi do masovnih migracija prema susjednim zemljama. Zanemariti te očigledne izazove, kaže se u izvještaju, znači omogućiti žestoke, destabilizirajuće posljedice po cijelu jugo-istočnu Evropu. Iako stručnjaci Vijeća i autori izvještaja fokusiraju , kao glavni izvor pomoći u spriječavanju takve situacije, Evropu, ipak se kaže da i Sjedinjene Države imaju svoj interes u konačnom smirivanju i obnovi Balkana, jer, naglašava se u izvještaju , to područje bi moglo postati glavnim izvorom i skloništem za krijumčarenje drogama, i anti-američki terorizam. Glavni autor izvještaja je grupa experata od 21 člana, Balkan Task Force, pod vodjstvom Edwarda Meyera, bivšeg načelnika američke vojske, i Williama Nasha, umirovljenog htgenerala koji je izmedjuostaloga služio kao zapovjednik američkih snaga u Bosni. Kako je izmedjuostaloga rekao general meyer, ” ključno za oporavak područja uspostavljanje vladavine zakona. Bez dovođenja pred lice pravde glavnih vinovnika etničkog čišćenja nije moguće sprovesti efikasnu vladavinu zakon Tim se ljudima mora suditi i oni moraju biti progalšeni krivim. Milošević mora biti proglašen krivim ako ne želimo da opstane koncept etničkog čišćenja kao načina za rešavanje problema sa zemljom sa kojom si zaratio. Ne možemo dozvoliti da to opstaje u svetu.”, kazao je general Meyer. Preporuke izvještaja su, kako je naglašeno, vodjstvo Evrope u obnovi Balkana, uključujući ,kao obećanu nagradu za neophodne političke i ekonomske reforme, buduće članstvo u Uniji. I NATO savez, kaže se u izvještaju, mora dati svoj doprinos, pomažući restruktuiranje tamošnjih zastarjelih vojski, pogotovo njihovo dovodjenje pod civilnu kontrolu; i na kraju, zaključuje se u izvještaju, NATO , kao i Sjedinjene države, moraju se obavezati da još najmanje 6 - 8 narednih godina održe svoje prisutstvo na Balkanu, pogotovo jer je, kako se naglašuje, ” vojna prisutnost Sjedinjenih država osnova za spriječavanje ponovnog izbijanja medjusobnog balkanskog nasilja“.